
KLASA:003-06/22-01
URBROJ: 2168/01-380-IV-01/01-22-
Pula,  3. listopada 2022. godine

Zapisnik sa 21. sjednica Upravnog vijeća
održane 3. listopada s početkom u 9:00 sati 

PRISUTNI ČLANOVI: dr.sc. Ezio Pinzan, izv.prof.dr.sc. Ticijan Peruško, Sanja Grbac Babić i Ivan Beletić Tatić
OSTALI PRISUTNI: Dekan dr.sc. Daglas Koraca, Jelena Glavaš -tajnica ureda dekana
ZAPISNIČAR: Jelena Glavaš 
Sjednicom predsjedava dr.sc. Ezio Pinzan. Sjednica započinje u 9:00 i konstatira se kako je ostvaren kvorum, te da sjednica Upravnog vijeća ima potrebnu većinu pa će sve odluke koje budu donesene biti pravovaljane. 

Predsjedavajući predlaže sljedeći  
DNEVNI RED
1. Prihvaćanje zapisnika sa 20. sjednice Upravnog vijeća Veleučilišta;
2. Odluka o usvajanju financijskog plana za 2023.g. s projekcijama za 2024.g. i 2025.g.
3. Razno.


Ad 1.)
Prihvaćanje zapisnika s 20. sjednice Upravnog vijeća Veleučilišta: 
Predsjednik otvara raspravu o zapisniku sa 20. sjednice Upravnog vijeća Veleučilišta održane 28. rujna 2022. g., a koji je članovima dostavljen putem elektroničke pošte.
Kako nije bilo primjedbi, Predsjednik daje navedeni zapisnik na glasanje.
Odluka je jednoglasno usvojena.

Ad 2.)
Odluka o usvajanju financijskog plana za 2023.g. s projekcijama za 2024.g. i 2025.g.; 
Riječ preuzima dekan dr.sc. Daglas Koraca, koji upoznaje prisutne da je po nalogu osnivača, Istarske županije, bilo potrebno usvojiti financijski plan za 2023.g. s projekcijama za 2024.g. i 20245.g. do 4. listopada 2022.g. Prezentira prisutnima konačni prijedlog plana, upoznaje ih da su u odnosu na plan za 2022.g učinjene tri promjene koje se odnose na plaće; možebitni povratak tri djelatnice koje su na rodiljnom dopustu, te zapošljavanje dva djelatnika u skladu s novim studijskim programima koji se namjeravaju pokrenuti u 2023.g., preddiplomski studij Menadžment u gastronomiji i kultura hrane te diplomski studij Mehatronika. Druga promjena odnosi se na materijalne rashode, shodno 

povećanju energenata na tržištu te pojačane promocijske aktivnosti koje se odnose na pridobivanju većeg broja studenata na dva nova studijska programa. Treća promjena se odnosi na obnovu zgrade stare kirurgije, gdje je predviđen iznos od 300.000,00 kn za izradu projektne dokumentacije. Dekan detaljnije obrazlaže stavke financijskog plana. Upoznaje prisutne da je planirani iznos 8.500.000,00 kn. Govori prisutnima da se u 2023.g. planira pokrenuti projekt „Pravedne tranzicije“ na koji se Veleučilišta planira javiti, a u svrhu obnove zgrade. Za riječ se javlja izv.prof.dr.sc. Ticijan Peruško koji traži pojašnjenje stavke „Pomoć EU 1051“. Dekan mu pojašnjava da se tu radi o Europskim projektima: 

[bookmark: _GoBack]Wildbio adapt, HATCH, Erasmus. Dekan upoznaje prisutne da su to trenutni projekti koji se provode na Veleučilištu, informira ih da se planira obnoviti projekt HORIZON te jedan HRZZ projekt. Upoznaje prisutne da je u tablici br.  2.5. Posebni dio financijskog plana za 2023.g. s projekcijama 2024.g. i 2025.g. – Prihodi i primici,  sve vidljivo, te da je sve prikazano po izvorima financiranja. Otvara se rasprava oko projekta „Pravedne tranzicije“ te „ITU mehanizama“. 
Zatvara se rasprava. Predsjednik daje Odluku o usvajanju financijskog plana za 2023.g. s projekcijama za 2024.g. i 2025.g. na glasanje. 
Odluka je jednoglasno usvojena.  


Ad 3.)
Razno; 
Za riječ se javlja dekan koji upoznaje prisutne da je pao komad fasade sa zgrade stare kirurgije koja je u vlasništvu Veleučilišta i koja čeka obnovu. Dekan informira prisutne da je u petak, 30. rujna 2022.g. stiglo mišljenje ovlaštenog inženjere građevinarstva da je područje jako opasno, te da su od fasade opasniji i vijenci koji se nalaze na vrhu zgrade. Obavještava prisutne da je nabavljena zaštitna ograda te da je postavljena oko čitavog područja zgrade. Međutim, obzirom da se unutar zgrade nalazi Tehnološki inkubator, problem je nastao s njihovim stanarima koji ulaze u zgradu unatoč zagrađenom prostoru. Informira prisutne da je zaprimljen poziv od IDE u čijem vlasništvu je Tehnološki inkubator. Govori da je za danas dogovoren sastanak u 11:00 sati. Upoznaje prisutne da kao vlasnici zgrade moramo biti odgovorni za sigurnost, upoznaje da Veleučilište nije korisnik predmetne zgrade, već je to Tehnološki inkubator, odnosno IDA. 

Predsjednik zaključuje sjednicu u 9:40.
Dana 3. listopada nakon održane 21. sjednice Upravnog vijeća, od strane osnivača, Istarske županije, UO za financije i proračun Istarske županije, stigao je naputak da se moraju izvršiti određene korekcije. Korekcije se odnose isključivo na projekcije za 2024. i 2025. dok financijski plan ostaje nepromijenjen. 
Korigirani su slijedeći rashodi u projekcijama za 2024. i 2025.g.:
· Rashodi za zaposlene; smanjuju se ranije planirani rashodi u iznosima 749.350 EUR (5.652.686,40 kn) za 2024. godinu te 754.293 EUR (5.683.218,87 kn) za 2925.godinu, i to oba na 685.720 EUR (5.166.557,34 kn);
· Udio od 15 % županijskog sufinanciranja obnove zgrade stare kirurgije iz Fonda pravedne tranzicije; u cijelosti se uklanjanju rashodi u iznosima 348.397 EUR ( 2.624.997,20 kn) za 2024.godinu te 348.397 EUR ( 2.624.997,20 kn ) za 2025.godinu.
Izvršene su tražene korekcije planirane projekcije prihoda iz Proračuna Istarske županije. 
O novom Financijskom planu za 2023.g. s korigiranim projekcijama za 2024. i 2025.g. članovi Upravnog vijeća glasali su putem elektronske pošte, te su jednoglasno prihvatili Financijski plan za 2023.g. s projekcijama za 2024.g. i 2025.g.


Predsjednik Upravnog vijeća
Dr.sc. Ezio Pinzan

